17 gewoontes van die mees gerespekteerde werknemers - Jou Werk | Solidariteit WêreldJou Werk | Solidariteit Wêreld
Tuis › 2016-werk › 17 gewoontes van die mees gerespekteerde werknemers
Ons het almal al die dinge bekyk wat die mees gerespekteerde base doen, en die onvermydelike gewoontes waarin ongelukkige werknemers verval. Dis daarom net gas om te gesels oor die wêreld se mees gerespekteerde werknemers se gewoontes.
Begin deur te dink aan die kollegas saam met wie jy die lekkerste gewerk het ─ die suksesvolste en aangenaamste mense. Ek is seker jy kan hierdie mense beskryf omdat die mees gerespekteerde werknemers dikwels baie in gemeen het.
Hier is 17 van die vernaamste dinge wat hulle byna elke dag doen en, moenie vergeet om, as 'n bonus, The Big Free Book of Success, 'n gratis e-boek van 133 bladsye, af te laai nie.
Hulle aanvaar die visie
Werklik uitmuntende werknemers het baie opsies. Hulle kan waarskynlik op enige plek werk kry. So, wanneer hulle 'n werkgewer kies, maak hulle seker dat die organisasie staan vir iets waarmee hulle hul kan vereenselwig. Indien nie, gaan soek hulle op 'n ander plek.
Hulle gee om vir hul medewerkers
'n Werkplek is nie 'n familie nie, maar dit is 'n groep mense wat tot mekaar se sukses verbind moet wees. Goeie werknemers weet dit. Alleenlopers moenie moeite doen om aansoek te doen nie.
Hulle neem die inisiatief
Vir 'n baas en 'n kollega is daar niks meer ergerlik as 'n werknemer wat sit en luier eerder as om werk aan te pak wat gedoen moet word nie ─ ongeag of die taak tegnies binne daardie persoon se posbeskrywing val.
Hulle hou aan
Betroubaarheid is 'n vereiste. Hieroor is niks meer te sê nie.
Hulle maak goeie voorstelle
Hulle besef dat om die visie te aanvaar nie beteken dat strategie of dag-tot-dag-take nie 'n bietjie beter gedoen kan word nie. Goeie werknemers soek altyd na maniere vir verbetering.
Hulle aanvaar dat hulle nie altyd kan wen nie
Goeie werknemers, as hulle regtig hul eie baas wil wees, besef dat hulle hul eie onderneming sal moet begin. Terwyl hulle vir iemand anders werk, hoef hulle nie met elke detail saam te stem ten einde hul bes vir die span te doen nie.
Hulle ondersteun die leiers
Hulle kom op vir die groot leiers en verduur die minder grotes. As hulle nie dit kan doen nie ─ en onthou, daar kan baie geldige redes wees ─ moet hulle waarskynlik 'n ander plek soek om te werk.
Hulle aanvaar verantwoordelikheid vir hul loopbane
Hedendaagse werknemers gaan waarskynlik nie hulle hele loopbaan by een organisasie deurbring nie, ongeag hoe uitnemend dit is. Goeie werknemers pas dus hul netwerke op en bestee tyd daaraan om oor hul volgende skuif te dink.
Hulle sorg vir hulself en hul gesinne
Dit hou verband met nommer 8. Goeie werknemers besef dat as hulle nie na die ander dele van hul lewens kyk nie ─ hul gesondheid, hul geluk, hul gesinne ─ hulle in elk geval nie werklik suksesvol in hul werk sal wees nie.
Hulle tree eties op
Mens wens dat dit vanselfsprekend sal wees, maar natuurlik is dit nie. Goeie werknemers streef daarna om goed gedoen te kry, maar hulle is ook ten gunste van moraliteit en billike optrede.
Hulle het 'n sin vir humor
Weet jy wat is snaaks? Die meeste goed, as jy reg daarna kyk. Byna alle werk is soms stresvol en goeie werknemers is dié wat kan lag ─ en al die ander ook kan help lag.
Hulle soek geleenthede om mense te help
'n Maatskappy moet op probleemoplossing fokus.
So, of dit nou 'n geleentheid is om 'n kollega te help om 'n taak te voltooi of om 'n potensiële kliënt te help om 'n oplossing te vind, goeie werknemers wil altyd deel van die oplossing wees.
Elkeen se werk behels in 'n sekere mate verkope. Goeie werknemers weet dit en versprei graag die woord oor hul maatskappy se uitmuntende produkte, dienste en kultuur.
Hulle sê dankie
Dankbaarheid verbeter verhoudings en maak mense eenvoudig gelukkiger en meer produktief. Goeie werknemers betuig hul waardering.
Hulle tel tot by 10
Almal van ons kry oomblikke van frustrasie. Goeie werknemers tel tot by 10 eerder as om oombliklik te reageer ─ soms figuurlik, soms letterlik.
Hulle gee pad
Wel, soms. Wat hulle nie doen nie, is om te besluit dat die werk nie vir hulle bedoel is nie ─ maar dan in elk geval vir altyd aanbly.
Om goeie werknemers te vind en te behou, is 'n voortdurende uitdaging in enige organisasie. Goeie werknemers ─ as deel van hul evangelisasie vir die organisasie ─ is altyd op soek na ander goeie werknemers om in te bring.